Lībiga dzesinātājs

Lībiga dzesinātājs  jeb taisnais dzesinātājsAkadēmiskā terminu datubāze — Lībiga dzesinātājs ir viens no dzesinātāju veidiem — destilēšanas iekārtām paredzēta ierīce, kas atdzesē destilējamās vielas tvaikus. Ierīce nosaukta tās izgudrotāja vācu ķīmiķa Justusa fon Lībiga vārdā. Dzesinātājs  sastāv no divām viena otrā ievietotām stikla caurulēm — pa iekšējo plūst tvaiks, kas pamazām kondensējas, bet iekšējo cauruli aptver ārējā, kur plūst auksts ūdens. Dzesinātājs var būt ar šlifiem (stikla pieslīpējumiem) vai bez tiem. Ūdeni pieslēdz ar parastām gumijas caurulēm.

 Izmantošana 
Lībiga dzesinātāju izmanto destilēšanaiValdis Drinks. 456 eksperimenti ķīmijā. Rīga : Zvaigzne ABC, 1995, 14. lpp.  atmosfēras spiedienā vai vakuumā. Tā augšējo daļu  pievieno destilācijas trauka, piemēram, Virca kolbas, slīpajam atzaram, bet apakšā pievieno novaduli uz destilāta savākšanas trauku. Lai dzesinātājs darbotos efektīvi, ūdens plūsmai jāvirzās pretēji kondensējamā tvaika plūsmai (tvaiks virzās slīpi uz leju, dzesēšanas ūdens — uz augšu).

 Atsauces 

 Ārējās saites 

Kategorija:Laboratorijas trauki